CELEX: E2015P0013
Language: ro
Date: 2015-05-19 00:00:00
Title: Cerere pentru un aviz consultativ al Curții de Justiție a AELS, înaintată de Fürstliches Obergericht Liechtenstein la data de 19 mai 2015 în cauza Abuelo Insua Juan Bautista/Liechtensteinische Invalidenversicherung (Cauza E-13/15)

5.11.2015   
            
            
               RO
            
            
               Jurnalul Oficial al Uniunii Europene
            
            
               C 366/11
            
         Cerere pentru un aviz consultativ al Curții de Justiție a AELS, înaintată de Fürstliches Obergericht Liechtenstein la data de 19 mai 2015 în cauza Abuelo Insua Juan Bautista/Liechtensteinische Invalidenversicherung
   (Cauza E-13/15)
   (2015/C 366/09)
   Curtea de Apel a Principatului Liechtenstein (Fürstliches Obergericht Liechtenstein) a transmis Curții de Justiție a AELS o scrisoare purtând data de 19 mai 2015 și primită de registratura Curții la 29 mai 2015, prin care solicita emiterea unui aviz consultativ în cauza Abuelo Insua Juan Bautista/Liechtensteinische Invalidenversicherung cu privire la întrebările de mai jos:
   
               1.
            
            
               Pe baza faptului că instituția debitoare se supune concluziilor instituției de la locul de ședere sau de reședință, în temeiul articolului 87 alineatul (2) a doua teză din Regulamentul (CE) nr. 987/2009, îi este interzis unui beneficiar (solicitant) de prestații să conteste concluziile respective în cadrul procedurii deschise în fața instituției debitoare?
            
         
               2.
            
            
               În cazul unui răspuns afirmativ la prima întrebare: se aplică acest efect obligatoriu și în cadrul procedurilor judiciare care, în temeiul normelor procedurale naționale, urmează procedurii deschise în fața unei instituții debitoare?